23/03/2022 | Administración LocalMunicipal
A Coruña
Persoal
Anuncio de publicación do sistema e horarios de traballo do Corpo da Policía Local do Concello da Coruña

Servizo de Recursos Humanos ANUNCIO En sesión celebrada o día 16 de marzo de 2022, a Xunta de Goberno Local adoptou o seguinte acordo: Primeiro. –Aprobar o novo sistema de traballo da quenda de noite do Corpo da Policía Local co contido e coas características que figuran no documento que se acompaña como Anexo I. O devandito sistema de traballo será incorporado ao sistema e horario de traballo da Policía Local do Concello da Coruña vixente (BOP núm.255, do 5/11/2008), creando un Texto consolidado do sistema e horarios de traballo do Corpo da Policía Local do Concello da Coruña (Anexo II). Segundo. –Aprobar o texto consolidado do sistema e horarios de traballo do Corpo da Policía Local do Concello da Coruña que figura como Anexo II. Este texto consolidado será publicado no Boletín Oficial da Provincia. Terceiro. –O novo sistema de traballo da quenda de noite do Corpo da Policía Local comezará a aplicarse, en función da organización e dispoñibilidade dos efectivos, coa data límite para a súa implantación do 1/04/2022. ANEXO II TEXTO CONSOLIDADO DO SISTEMA E HORARIOS DE TRABALLO DO CORPO DA POLICIA LOCAL DO CONCELLO DA CORUÑA 1. SISTEMAS DE SERVIZO.1.1. QUENDA DIÚRNA. Prevense tres sistemas de traballo xerais. A asignación a cada sistema de traballo terá carácter anual, para facilitar aspectos como a conciliación familiar, en especial, a atención aos fillos menores. A rotación anual realizarase no mes de outubro; e unha rotación mensual entre as quendas de mañá e de tarde con carácter xeral, agás aqueles servizos específicos e circunstancias que se detallan expresamente nos puntos posteriores. Os tres sistemas xerais son: – Un sistema de tres quendas de traballo, no cal se establecen 12 xornadas de traballo cada tres semanas, librándose dúas fins de semana de cada tres. – Outro sistema mixto, no cal se aplican catro quendas de traballo, complementado no seu caso, segundo as unidades e/ou servizos nos cales se aplique, co de tres quendas de traballo na época de verán, co cal se reduciría o impacto que supón na prestación do servizo o goce dos permisos anuais; librándose tres fins de semana de cada catro. – Un sistema para o persoal da unidade administrativa, no cal o horario preferente é case sempre de luns a venres, en xornadas de mañá ou de tarde, no cal se inclúe un horario en sábados ou domingos, con horario reducido. Nos dous primeiros casos, a aplicación dun ou doutro sistema virá determinada polo tipo de unidade e os servizos que deban de establecerse en cada caso, tendo en conta que existen unidades e servizos que non posibilitan o sistema mixto pola especialidade dos mesmos, polos servizos ordinarios que se deban establecer, ou polas dispoñibilidades do persoal; nese caso aplicarase o sistema de tres quendas de traballo todo o ano. O mecanismo de cambio do sistema de catro quendas a tres quendas naquelas unidades e servizos que se aplique programarase a principios do ano, publicándose o sistema previsto de cuadrante antes de final do mes de xaneiro. Para o cambio de sistema respectaranse os períodos de libranza e o devandito cambio non poderá supor aumento de xornadas de traballo sobre as previstas para o cómputo anual de traballo nin exceso de horario sobre o establecido no presente documento. Por outra banda, existen determinados servizos que, por razón das súas especiais características e horarios, non poden acomodarse a ningún destes tipos xerais de sistemas de servizo. Nestes servizos establecerase un sistema que, procurando acomodarse aos criterios xerais do horario regulado no presente acordo, procure tamén as libranzas correspondentes en fins de semana e cubrir as necesidades puntuais de cada servizo, tendo en conta que se procurará que estes casos sexan a excepción do sistema xeral. Os tempos necesarios para as substitucións e reunións de servizo atópanse incluídos no cómputo do horario de cada sistema de servizo. De aí, a necesidade de superpoñer os horarios de substitucións das diferentes quendas de servizo, e xa que logo de establecer un novo sistema de horarios nas substitucións. Durante o mes de xaneiro repetirase a mesma quenda de servizo de decembro, co fin de evitar a repetición anual das quendas de mañá e de tarde. Unha vez realizado o cómputo de horario anual, para unha maior homologación dos sistemas de traballo diúrnos sobre a compensación fixada para o sistema de traballo nocturno, e deles co establecido no presente acordo, parte da diferenza de tempo total (sobre o establecido no presente acordo) poderase empregar para a realización das prácticas de tiro no sistema A. Estableceranse tres xornadas anuais, unha por trimestre (1.º, 2.º e 4.º trimestres), que non superen as 12 horas anuais. Este sistema comezouse a aplicar a partir do 1/10/2008. Non obstante, para facilitar a transición entre o sistema vixente anteriormente e o novo sistema (aplicación do novo sistema, tempo necesario para a solicitude de persoal de cambios de quenda, convocatoria xeral de postos de traballo, etc.), a primeira rotación anual levouse a cabo con data do 1/01/2009, realizándose a seguinte en outubro do 2009. Os sistemas de traballo anuais, no caso dos servizos diúrnos, definiranse cada ano coa antelación suficiente sobre as datas de solicitude dos cambios de quenda. O sistema de traballo establecido para o Corpo da Policía Local poderá revisarse ou actualizarse en anos posteriores en función do aumento de persoal e das competencias que poida asumir o Corpo da Policía Local, así como, no seu caso, para adaptalo á normativa correspondente e a futuros acordos, en todo caso previa negociación cos representantes dos e das traballadores e traballadoras.1.1.1. Sistema diúrno - A (tres grupos, en ciclos de tres semanas) Ciclos de 3 semanas, con 12 xornadas de traballo por ciclo, nas cales realízanse: 1.ª semana.–7 xornadas de servizo (luns-martes-mércores-xoves-venres-sábado e domingo). 2.ª semana.–Libre.3.ª semana.–5 xornadas de servizo (luns-martes-mércores-xoves-venres). Librándose 2 fins de semana de cada tres. Horarios: Quenda de mañá: 07.00 a 15.00 horas (8 horas). Quenda de tarde: 14.00 a 22.00 horas (8 horas). 1.1.2. Sistema diúrno - B (catro grupos, en ciclos de catro semanas) Ciclos de 4 semanas, con 17 xornadas de servizo, nas cales realízanse: 1.ª semana.–7 xornadas de servizo (luns-martes-mércores-xoves-venres- sábado e domingo). 2.ª semana.–Libre.3.ª semana.–5 xornadas de servizo (luns-martes-mércores-xoves-venres). 4.ª semana.–5 xornadas de servizo (luns-martes-mércores-xoves-venres). Librándose 3 fins de semana de cada catro (un de venres - sábado - domingo). Horarios: Quenda de mañá: 7.00 a 14.30 horas (7,5 horas) Quenda de tarde: 14.00 a 21.45 horas (7,75 horas) 1.1.3. Sistema diúrno – C Ciclos de 8 semanas, con 40 xornadas de servizo, nas cales realízanse: 1.ª semana.–6 xornadas de servizo (luns-martes-mércores-xoves-venres- sábado ou domingo). 2.ª semana.–4 xornadas de servizo (luns-martes-mércores-xoves). As seis semanas restantes.–5 xornadas de servizo (luns-martes-mércores-xoves-venres). Librándose completos 7 de cada 8 fins de semana (un de venres-sábado- domingo). O servizo na xornada de fin de semana será rotatorio entre o persoal da U. A. O día libre a continuación da xornada en sábado ou domingo poderá ser o sinalado do venres ou outro, á elección do/da funcionario/a, sempre dentro da seguinte semana á do servizo en sábado ou domingo. Xornadas de servizo con carácter xeral de mañá, de 7.30 a 14.30 horas e de tarde, de 14.30 a 21.30 horas, e os sábados/domingos, unha xornada de 3 horas. No caso de déficit de persoal poderanse aplicar cambios de horarios e reforzos de persoal ou de servizos, sen que iso supoña un aumento do número de quendas de traballo nin do horario total sobre o establecido con carácter xeral, sempre que non sexa posible paliar o devandito déficit con servizos de carácter extraordinario. Para liquidar a atención da U. A. á quenda de noite, o/a policía que deba cubrir o servizo do sábado ou domingo (3 horas) traballará esa semana (de luns a venres) en horario de 17.00 a 22.00 horas. No caso de déficit de persoal, poderase cambiar a quenda para o seu solapamento coa quenda da noite, cubríndose o servizo de fin de semana con horas extraordinarias.1.2. QUENDA NOCTURNA. – Sistema nocturno – D (tres grupos de traballo, en ciclos de seis días) 3 grupos de traballo en ciclos de 6 días, cunha cadencia de 2 traballados e 4 libres. Xornadas de servizo de 10 horas (21.30 a 7.30 horas) A distribución de efectivos na quenda de noite será a seguinte: Mandos: 3 inspectores/as (un/unha en cada grupo, que exercen de xefes/as de grupo). 3 oficiais de grupo (un/unha en cada grupo de traballo da quenda de noite). 3 oficiais atestados (un/unha en cada grupo de traballo da quenda de noite). Policías: 30 en vehículos patrulla (dez en cada grupo de traballo da quenda de noite). 9 atestados (tres en cada grupo de traballo da quenda de noite). 3 seguridade Pazo Municipal (un/unha en cada grupo de traballo da quenda de noite). 3 porta edificio Policía Local/Seguridade Pazo Municipal (un/unha en cada grupo de traballo da quenda de noite). 6 sala do 092 (dous/dúas en cada grupo de traballo da quenda de noite) Esta dotación dos grupos de traballo considerarase a mínima necesaria para garantir a operatividade e o funcionamento do sistema na quenda de noite. Con respecto aos postos de porta do edificio, tendo en conta que se controla esa entrada desde a sala, non sería imprescindible a súa cobertura, podendo ser destinados eses/esas axentes a complementar outros cometidos como a seguridade do Pazo Municipal, en función das necesidades do servizo. Con carácter ordinario, en cada quenda de noite haberá1 inspector/a, 1 oficial/a de quenda, 1 oficial/a de atestados, 10 policías para compoñer 5 vehículos patrulla, máis unha sexta patrulla de mando para traballo de paisano ou reforzo dalgún posto que o requira, 3 policías de atestados, que serían eventualmente o sétimo vehículo de apoio; 1 policía para seguridade no Pazo Municipal, 2 policías na Sala do 092 e 1 policía para seguridade na porta do cuartel, e que podería complementar servizos como a sala 092 e/ou a seguridade do Pazo Municipal. Cuadrante de quenda: (As diferenzas de cómputo entre grupos equilibraríanse automaticamente por ser un sistema se rotación continua) Cómputo de horas anuais: o cómputo anual con detalle do TIPO e NÚMERO de xornadas realizadas de luns a venres (L-V), con FACTOR CORRECTOR 1,35, e as realizadas en sábados, domingos e festivos, con FACTOR CORRECTOR 1,65, sería o seguinte: (*).–Neste cómputo están descontadas as vacacións (dez días hábiles/ano) e os días de asuntos particulares (seis, máis Santa Rita) e desaparecen os días de compensación/incentivo por voluntariedade existentes no anterior sistema. (**).–Ao número total de horas hai que engadir as 12 horas de prácticas de tiro. Reforzos de fin de semana: Para conseguir que a implantación desta nova quenda non implique a necesidade dun maior reforzo con servizos extraordinarios, estableceranse uns servizos mínimos para as fins de semana (xeralmente, xoves-sábado durante o inverno e venres-sábado durante o verán), a partir dos cales (salvo excepcións debidamente xustificadas, imprevistos…) axustarase a concesión de días libres á dispoñibilidade dos/das axentes. Como resultado do estudo do número de patrullas dispoñibles en servizo ordinario nas noites dos xoves, venres e sábado nos dous últimos anos (2019-2020) conclúese que cuns servizos mínimos de 3-4 patrullas durante estas noites, garántese que a implantacións deste novo sistema na quenda de noite non implicará alteracións nos reforzos da fin de semana. Compensación por asistencia a xuízos: Para evitar que a compensación por asistencia a xuízos altere o equilibrio da quenda de noite aplicaranse as seguintes medidas:  Os servizos mínimos tamén servirán para asegurar que durante a fin de semana o servizo estea garantido, desprazando o goce destas compensacións cara os días de semana, onde hai unha marxe moito maior para a concesión de días.  Reduciríanse os permisos da media noite anterior para a asistencia ao xuízo ao diminuír a probabilidade de que coincida cun día de traballo. Solapamento de quendas: as quendas saíntes deberán estar operativas en todo momento, ata que as entrantes estean operativas e listas para saír a atender as necesidades do servizo. Sistema de acceso á quenda de noite: a adscrición á quenda do servizo de noite terá carácter anual prorrogable. Primarase a adscrición voluntaria, que se axustará aos criterios que regulamentariamente se establezan para a asignación de destinos ou postos de traballo. Con carácter ordinario, a cobertura da vacantes na quenda de noite convocarase anualmente antes do mes de outubro, xerándose dereito e obriga de permanencia na mesma por períodos anuais, prorrogables automaticamente, salvo renuncia da persoa interesada. Continuarase co devandito criterio respectándose a permanencia daquelas persoas que xa se atopan asignadas a esta quenda, e realizarase unha primeira convocatoria extraordinaria para cubrir as vacantes derivadas da aplicación do novo sistema de traballo, á que se aplicarán os criterios de puntuación que se estimen oportunos, de acordo co Regulamento da Policía Local. Para o persoal asignado a esta quenda, establecerase un factor corrector do 1,35% para as xornadas de semana (luns a venres) e do 1,65% para as realizadas en fins de semana e festivos. Co fin de non causar distorsión no servizo, realizaranse tres xornadas anuais de tiro en horario diúrno, unha por trimestre (1.º, 2.º e 4.º trimestres) que a todos os efectos se considerarán xornada laboral e computarán cun total de 12 horas (4 horas por xornada). O persoal adscrito á quenda de noite disporán de 10 días de vacacións anuais. O persoal funcionario en situación de segunda actividade con posto de traballo estarán exentos/as do servizo da quenda de noite, agás solicitude expresa do/a funcionario/a. Aquel persoal funcionario que estea exento de realizar quendas de servizo de noite por razóns físicas (de idade, a partir de 55 anos), de segunda actividade, etcétera, tampouco poderán realizar servizos de horas extraordinarias na devandita quenda. Cobertura de baixas: Baixas de longa duración, sen regreso á quenda de noite: Para aqueles casos nos que se prevexa unha baixa de longa duración, despois da cal se teña coñecemento de que ese/a axente xa non regresará á quenda de noite ao finalizar a mesma, ben porque a dita baixa se produce estando próxima á idade de xubilación e xa non se reincorporará, ben porque xa manifestase a súa vontade de non continuar na devandita quenda ou ben por non poder reincorporarse ao servizo nocturno, a mesma cubrirase mediante convocatoria extraordinaria sen necesidade de esperar ao período ordinario de convocatorias. Baixas de longa duración, con regreso á quenda de noite: Para aqueles casos nos que, debido á natureza da baixa, se prevexa que a mesma terá unha duración próxima ao ano pero que o/a axente vaia a regresar ao seu posto de traballo, poderase convocar a dita vacante para a súa cobertura voluntaria de maneira provisional ata a reincorporación da persoa causante da baixa. A dita asignación provisional terá unha duración mínima, a xuízo da Xefatura do Corpo, que permita que se lle apliquen os factores correctores, e poderá converterse en definitiva se durante ese período se producise algunha vacante na quenda de noite. Baixas reiteradas: Para os supostos de baixas encadeadas por unha mesma persoa ao longo do tempo, que pola súa duración e reiteración comprometan a viabilidade da quenda, así como outros casos excepcionais, establécese a posibilidade de que a situación sexa valorada pola Comisión de seguimento (ou en mesas técnicas, se esta desaparecese) co fin de sopesar a cobertura da vacante xerada por esta situación. Neste caso, a persoa causante da baixa reincorporaríase á quenda diúrna, sen prexuízo de que puidese optar a unha nova vacante se existise no futuro. Todo iso coa finalidade de dar prioridade ao servizo nocturno a fin de facelo viable. Quedan excluídas deste terceiro suposto aquelas baixas derivadas de accidente laboral, así como as derivadas do uso e goce de permisos ou licenzas. Aplicación e seguimento: Coa finalidade de verificar o cumprimento de obxectivos e compromisos asumidos co novo sistema de traballo na quenda de noite, xunto ao nivel de eficacia e eficiencia acadado na prestación do servizo nas condicións descritas anteriormente, constituirase una Comisión de seguimento, integrada por representantes da Administración e representantes do persoal municipal, que se reunirá cunha periodicidade trimestral, sendo a primeira reunión en setembro do ano 2022, e semestral, unha vez finalizado o ano 2023, ata consolidarse ao longo do tempo o funcionamento da quenda de noite. Unha vez que se entenda posible prescindir do funcionamento desta Comisión de seguimento, calquera incidencia pasaría a ser tratada na Mesa Xeral de Negociación. Co fin de efectuar o seguimento e control do cumprimento de obxectivos, establécense as seguintes pautas: 1.–Para verificar que non se produce unha mingua na prestación de servizos durante a quenda de noite, elaboraranse informes pola Xefatura da Policía Local sobre a dotación diaria de efectivos, incluídos, no seu caso, os reforzos. Destes informes, visados polas persoas titulares das Direccións con competencias en materia de seguridade cidadá e de recursos humanos, darase traslado aos/ás interlocutores/as policiais e serán analizados, con avaliación de resultados, na Comisión de seguimento. A efectos de aplicar este mandato de control e seguimento, a dotación inicial ordinaria fixada neste novo sistema de traballo da quenda de noite é a que figura no apartado 2, que se reproduce: “En cada quenda de noite haberá 1 inspector/a, 1 oficial/a de quenda, 1 oficial/a de atestados, 10 policías para compoñer 5 vehículos patrulla, máis unha sexta patrulla de mando para traballo de paisano ou reforzo dalgún posto que o requira, 3 policías de atestados (que serían eventualmente o sétimo vehículo de apoio), 1 policía para seguridade no Pazo Municipal, 2 policías na sala do 092 e 1 policía para seguridade na porta do cuartel, e que podería complementar servizos como a sala do 092 e/ou a seguridade do Pazo Municipal.” Non obstante, respecto desta dotación inicial ordinaria teranse en conta as seguintes circunstancias: a) A necesidade de distribuír o goce das vacacións, permisos e licenzas, así como as posibles baixas existentes, e as necesidades do servizo para axustar e condicionar a concesión dos mesmos á cobertura de servizos. b) No caso de que as ausencias derivadas do goce de licencias, permisos, incapacidades,… teñan unha incidencia tal para o novo sistema de quenda de noite que comprometa a súa viabilidade ou produza un desequilibrio persistente e notorio con respecto ás dotacións de servizo dispoñibles no momento da súa posta en funcionamento -especialmente nas fins de semana- someterase a debate e consideración da Comisión de seguimento prevista neste documento, que poderá ser convocada expresamente para o efecto de estudar os posibles axustes a realizar sobre a base deste novo sistema de traballo. Considerarase que esa incidencia é notoria se durante a semana non se consegue garantir con regularidade a presenza na rúa de, polo menos, tres vehículos patrulla, e os sábados, regularmente, de 4 vehículos patrulla –tres durante o período vacacional-, máis un vehículo de atestados. Neste contexto, e sempre e cando os grupos de traballo da quenda de noite non conten coa asignación completa do persoal exposta no apartado anterior, estudaranse os devanditos axustes, que serán consensuados e acordados cos representantes dos traballadores, e que se circunscribirán ás actuacións necesarias para garantir os mínimos expostos. No caso de incrementarse o número de efectivos policiais, garantirase unha distribución proporcionada entre todas as quendas (diúrnas e nocturnas). 2.–A avaliación do funcionamento do novo sistema de traballo da quenda de noite da Policía levarase a cabo a partir do informe que, a tal efecto, emita a Xefatura do Corpo ou, na súa ausencia, a Dirección da Área de Seguridade Cidadá, tendo en conta aspectos obxectivables, tales como o número de chamadas ao 092 rexistradas informaticamente e/ou reclamacións da cidadanía das que quedara constancia por escrito e que resultaran desantendidas, e cando se constate un empeoramento dos parámetros existentes na data de entrada en vigor deste novo sistema da quenda de noite.3.–O incumprimento continuado dos obxectivos de dotación mínima, nos termos expostos nos puntos anteriores, serán sometidos a debate e consideración da Comisión de seguimento prevista neste documento, que poderá ser convocada expresamente ao efecto. No caso de non reverter a situación nun prazo non superior a cinco meses, desde a reunión da Comisión de seguimento prevista no apartado anterior, na que se tomasen en consideración os mencionados incumprimentos, entrarase na fase de reconsideración do sistema de traballo da quenda de noite. Con este obxectivo, emitirase polo órgano municipal competente unha resolución de trámite constatando que se entra na fase de reconsideración deste sistema de traballo. Se durante un período de 12 meses, contado desde o momento en que se entrou na fase de reconsideración do sistema de traballo da quenda de noite, prevista no apartado anterior, non se conseguise corrixir a situación de incumprimento de obxectivos, negociarase co colectivo afectado un novo sistema de quenda de noite co fin de mellorar o seu funcionamento.1.3. QUENDA DE SERVIZOS ESPECÍFICOS – Sistema - E (Servizos específicos) Ao terse establecido un sistema de traballo para o persoal do Corpo da Policía Local con carácter xeral, resulta preciso recoñecer que existen unha serie de unidades e/ou servizos que por razón da función asignada, pola especialidade das súas tarefas, ou polas especiais características dos seus horarios de servizo e de substitución, non poden acomodarse aos sistemas programados con carácter xeral. Para este tipo de servizos, que se procurará que sexan os mínimos imprescindibles, establecerase un sistema propio, procurándose a similitude aos sistemas diúrnos. Para iso, realizarase un estudo específico de cada servizo. O sistema que se aplique a cada servizo específico acomodarase sempre aos principios fixados con carácter xeral para o resto do persoal, en canto a que non excederá o cómputo total de horas recollido no Convenio e se axustará á media ponderada do número de xornadas establecidas no presente documento para os sistemas diúrnos e á libranza de fins de semana, configurándose de ser necesario un sistema de compensación horaria para procurar non exceder a media establecida para os demais sistemas de traballo. As unidades e horarios especiais, así como o sistema de servizo a aplicar, determinaranse antes da entrada en vigor do novo sistema de traballo, previa negociación coa representación sindical.2. MANDOS DE UNIDADES E GRUPOS.2.1. INTENDENTES E INSPECTORES/AS PRINCIPAIS. Os xefes de Unidade (intendentes e inspectores/as principais) desenvolverán a súa xornada laboral preferentemente en horarios de mañá e de tarde, segundo as necesidades de cada unidade, tendo en conta que as funcións principais do seu cargo son as de dirección, planificación, seguimento e coordinación dos servizos. Por iso, non se establece un sistema de quendas de traballo específico, xa que en base ás funcións asignadas, e aos complementos propios desta categoría, non se presupón un horario ríxido e estable, sendo este adaptable ás necesidades das unidades e dos servizos a establecer, á necesidade de inspección dos mesmos e ás tarefas de planificación e seguimento.2.2. INSPECTORES/AS. Os/as inspectores/as (sexan estes xefes de grupo, ou non) das unidades e servizos correspondentes ás quendas de mañá e de tarde desenvolverán a súa xornada laboral en quendas de servizo de mañá ou de tarde, cunha distribución proporcional entre ambas as quendas (por unidades). Para adaptar a quenda ás funcións de mando de unidades (grupos), a rotación entre as quendas de mañá e de tarde no caso dos/das inspectores/as será semanal, en lugar de mensual, con ciclos de 3 semanas (21 días). O sistema de servizo, con carácter xeral, será o do sistema “Diúrno–A”, procurándose a proporcionalidade das quendas realizadas en fins de semana ao longo do ano. No caso de non dispoñer de inspectores/as suficientes para cubrir as quendas de servizo en fins de semana, poderase optar por cubrir o servizo das fins de semana con horas extraordinarias e, na súa falta, con reforzos de servizo polo sistema de compensación correspondente. Coa finalidade de compensar o exceso de horario resultante das funcións propias da substitución das quendas (preparación das instrucións de servizo, recollida de partes, etc.), establecerase un sistema de compensación horaria en días libres, mediante a acumulación de horas realizadas, aplicándose, en principio, un cálculo de media hora por cada xornada de traballo realizada como xefe/a de Quenda. Os/as inspectores/as da quenda de noite adoptarán o sistema de traballo da devandita quenda.3. FINS DE SEMANA E FESTIVOS. Tendo en conta os parámetros expostos nos puntos anteriores, as características socio-policiais da cidade da Coruña, as diferentes actividades que nela se levan a cabo, as funcións dos Corpos da Policía Local, e as demandas da cidadanía sobre seguridade, os servizos ordinarios do Corpo da Policía Local estruturaranse, segundo se indicou, para cubrir preferentemente aqueles días e quendas de servizo que requiren uns maiores niveis de presenza e de prevención, conxugando o anterior cun mínimo de intervención e de resposta ante as incidencias e tarefas. Por iso, as quendas de servizos diúrnos adaptaranse cara unha maior proporción nas quendas de mañá e de tarde, de luns a venres, que nas fins de semana. Mención aparte merece a quenda do servizo de noite, para a cal se prevén un persoal e un horario específico, dada a especial incidencia das fins de semana na mesma. Como compensación polo traballo realizado nas quendas de servizo do sistema diúrno, no cal se realizan máis de cinco días seguidos, reducirase o servizo ordinario nos días festivos ao 50%, sempre que se cubran os servizos mínimos necesarios, cun total de cinco días anuais por funcionario/a. Os servizos mínimos habituais serán os establecidos como tales para a fin de semana (sábado e domingo). Os festivos que non poidan ser gozados por razón de servizo (debido a causas sobrevidas ou a servizos e dispositivos extraordinarios) poderán ser solicitados polo mesmo sistema aplicable aos permisos de asuntos particulares dentro do ano natural. Tendo en conta que para as fins de semana se dispuxo un servizo reducido, faise necesario aplicar un criterio restritivo para a concesión de permisos e licenzas nos devanditos días. Ao estar máis restrinxida a concesión de permisos e licenzas nas fins de semana e, segundo o caso, en días festivos, dado que o número de patrullas e servizos é menor, poderanse autorizar, en maior medida, cambios puntuais de quendas e servizos ao persoal que o solicite, previa solicitude de ambos/as os/as interesados/as, realizada coa antelación suficiente, e sempre que o cambio permita a realización das funcións policiais correspondentes polo persoal que cambia a quenda de traballo, segundo se expón no punto seguinte. Antes do inicio de cada ano natural se programará e publicará a previsión de servizos/libranzas de días festivos que corresponda gozar en cada unidade para o ano seguinte. Nesta previsión procurarase a alternancia e a repartición proporcional de libranzas en días festivos, atendendo á especial consideración de determinadas festividades como son as de Nadal e Semana Santa.4. CAMBIOS DE SERVIZO. Prevense varias opcións en canto aos posibles cambios de quendas de servizo: 4.1. As relacionadas con cambios de quenda por razóns excepcionais, ou necesidade de traballar en día libre, que, de forma xeral, se acomodarán ao establecido no Acordo regulador vixente. En calquera caso, procurarase que antes de recorrer ao sistema de cambio de quenda forzosa se recorra á solicitude de persoal voluntario ou ao sistema de reforzo do servizo con horas extras. De non ser posible os dous anteriores, recorrerase ao sistema de cambio de quenda con carácter forzoso. En caso de aplicarse o cambio de quenda con carácter forzoso aplicarase como compensación a mesma que está establecida no Acordo de dispoñibilidade engadido ao Acordo regulador vixente. Esta compensación beneficiarase, preferentemente, na semana seguinte ou dentro do mes seguinte á data de realización do servizo. Cando o cambio de quenda implique horarios non habituais terase en conta o indicado no punto 5.4.2. As relacionadas coas solicitudes de cambios de quenda de servizo realizadas por dous/dúas funcionarios/as de distinta quenda entre ambos/as, sexa no caso de servizos ordinarios ou de servizos extraordinarios. Neste caso, tendo en conta o indicado no último parágrafo do punto 3, procurarase a concesión do devandito cambio de quenda de servizo, sempre que ambos/as os/as funcionarios/as o soliciten. A non aceptación da solicitude deberá de realizarse por escrito de forma razoada. En caso de baixa ou anulación do cambio, realizarase o servizo pola persoa á que lle correspondese inicialmente.5. SERVIZOS EXTRAORDINARIOS. Establécese un sistema de franqueo das horas que se traballen fóra do horario habitual, no mesmo día no que se teña nomeada quenda de servizo, por horas libres dentro da xornada laboral. Para o franqueo das horas extraordinarias atenderase ao establecido na normativa correspondente da concellaría competente en materia de recursos humanos, así como ao desenvolvemento da mesma na Área de Seguridade Cidadá, procurándose a aplicación de criterios de proporcionalidade. No caso de que o horario de servizo, por razóns do mesmo, inclúa os horarios de xantar e/ou cea, procurarase establecer un sistema de substitucións para a realización da comida ou cea con tempo suficiente para iso. En caso de non ser posible o anterior, proverase a manutención correspondente, e en caso de non ser posible o/a funcionario/a terá dereito a un tempo para a mesma e ao cobro do plus de manutención correspondente, segundo a contía establecida na normativa vixente. En todo caso o tempo de manutención computará como tempo de traballo.6. PROLONGACIÓN DA XORNADA. Entenderase como suposto de “prolongación da xornada” o dun/dunha funcionario/a que, unha vez finalizada a súa quenda de servizo ordinario, deba de prolongar a mesma por razóns relacionadas coa prestación do servizo, abarcando este suposto trámites de atestados, realización de xestións policiais, asistencia a vítimas, etc., que deberán de ser debidamente ordenados ou autorizados polo/a responsable da quenda do servizo. A prolongación da xornada terá, en todo caso, carácter excepcional, procurándose a substitución do persoal que se atope nas devanditas circunstancias e autorizándose a prolongación da xornada unicamente cando sexa inescusable que sexa o/a mesmo/a funcionario/a o/a que deba de continuar o mesmo. En caso de incluír os horarios de xantar e/ou de cea, atenderase ao establecido no último parágrafo do punto 5. Para o franqueo das horas de prolongación da xornada atenderase ao establecido no cadro seguinte: 7. VACACIÓNS ANUAIS, LICENZAS E PERMISOS. As vacacións anuais concederanse, como norma xeral, nos meses de xuño, xullo, agosto e setembro, de forma rotatoria e en orde ascendente, agás no caso de solicitude expresa do/a funcionario/a para beneficiala fóra dese período. Neste caso, procurarase a aceptación do beneficio da vacación anual fóra do período indicado, salvo que necesidades expresas de servizo non o permitan. As vacacións anuais repetiranse dous anos consecutivos cada mes para evitar repeticións motivadas polo sistema de servizo anual e o beneficio destas vacacións en catro meses. O persoal da quenda de noite non gozará de días de compensación e as súas vacacións serán de 10 días por ano traballado. Cando se dispoña de días adicionais de vacacións e iso supoña incremento do período anual de forma que se superpoñan os días de vacacións co persoal que goza o mes correspondente, o persoal que goce as vacacións no mes de xuño gozarao engadíndose ao mesmo por anticipado. No caso do mes de setembro engadirase a continuación do mesmo. E, nos casos dos meses de xullo e de agosto, gozarase fóra do período establecido de vacacións, agás que por razón da distribución dos períodos de permiso dentro de cada unidade poida establecerse o goce dos devanditos días sen que afecte a unha maior redución do persoal de servizo da establecida con carácter xeral. Non obstante, ao persoal ao que lle corresponda a quenda de xuño ou o de setembro poderá optar, se a distribución dos permisos o permite, por gozar os días adicionais fóra do período vacacional. Nas unidades, grupos e servizos que por razón das súas tarefas habituais sexa necesaria determinada formación, coñecementos ou se desenvolvan tarefas específicas, as vacacións se organizarán en quendas rotatorias entre o persoal de cada unidade, grupo ou servizo. Nas demais unidades, as vacacións organizaranse de forma que, en primeiro lugar, se procure que queden cubertos os servizos de maior importancia. Para a asignación da quenda de vacacións seguirase a orde de rotación natural dos meses indicados, establecéndose unha distribución proporcional de persoal entre os catro meses de goce. A orde establecida ou asignada a cada funcionario/a seguirase mentres permaneza na mesma unidade ou servizo. En caso de traslado ou asignación a outra unidade ou servizo, acomodarase ás quendas de vacacións dispoñibles segundo a distribución proporcional existente na unidade á cal se lle dera traslado ou á cal fora asignado/a. As previsións de quendas de vacacións anuais deberán de realizarse antes do 1 de marzo. Poderase dar a opción de cambio das quendas de vacacións sempre que non se vexan afectados os servizos que deban de ser cubertos de forma prioritaria e sempre que o cambio o permita. Estas solicitudes deberán de realizarse, agás causas de forza maior, polo menos cun mes de antelación ao de inicio do período vacacional vixente. Con respecto ao resto de normas sobre vacacións, licenzas e permisos, aplicarase o previsto no Acordo regulador e na normativa legal vixente. No caso de asistencia a xuízos, ademais das compensacións ordinarias por este concepto, terase en conta a especial circunstancia do persoal que, tendo servizo na quenda de noite, deba acudir a xuízos na mañá seguinte, procurándose que poida gozar da libranza correspondente na quenda anterior ao do xuízo, agás solicitude expresa do/a funcionario/a.8. XORNADA LABORAL E SUBSTITUCIÓNS. A xornada laboral virá definida polo horario das quendas de traballo do servizo ordinario establecido para cada unidade ou servizo, de acordo co indicado nos puntos anteriores deste documento, téndose en conta que se asume a especial singularidade do traballo policial e a necesidade da regulación específica do horario especial que debe de asignarse ao Corpo da Policía Local en función da sinalada característica. Dentro de cada horario de quenda de servizo entenderase que a hora fixada para o inicio da quenda corresponde á de inicio da reunión previa, a cal se desenvolverá de forma rápida, incluíndo a comprobación do persoal de servizo, e, no seu caso, a asignación de funcións ou tarefas especificas. O persoal pertencente ás quendas saíntes de servizo deberá de estar operativo en todo momento, ata que o persoal das quedas entrantes estea operativo e listo para saír e atender as necesidades do servizo. A reunión posterior ao servizo iniciarase dez minutos antes da hora fixada para a de finalización da quenda do servizo, corresponderá ao/á inspector/a-xefe/a de quenda ou, no seu caso, ao/á responsable que o/a substitúa, recibir os partes de servizo, boletíns de denuncia, etcétera, a que dera lugar o servizo, entregándose todo iso ao finalizar cada quenda de traballo, na reunión posterior ao servizo para a súa posterior tramitación. Corresponderá habitualmente a un/unha inspector/a a realización da reunión previa e a reunión posterior de final de servizo, sendo o/a inspector/a xefe/a de Quenda/Coordinador/a ou Responsable da Quenda (ou quen lle substitúa) o/a responsable das reunións. Os resumos dos servizos e incidencias de importancia pasaranse a un novo formato de parte diario de servizos e intervencións, servindo este de documento base para as reunións de coordinación de mandos, para o seguimento dos servizos e para as tarefas de coordinación e planificación. A planificación e asignación de tarefas e traballos para cada quenda deberá de realizarse, na súa maior parte, no día anterior (como tarefa correspondente ao labor de planificación dos mandos do Corpo da Policía Local), de forma que, agás imprevistos, quede xa preparada para as substitucións do día seguinte. O control e o seguimento dos servizos e dos partes, boletíns de denuncia, etc. levarase a cabo, agás casos específicos, no día/quenda de servizo seguinte. Todos os partes de servizo, boletíns de denuncia, etc., deberán de entregarse ao finalizar a quenda de servizo.9. APLICACIÓN DO NOVO SISTEMA DE TRABALLO. O sistema e horario de traballo establecido neste documento comezou a súa aplicación o 1/10/2008, con excepción do novo sistema e horario de traballo da quenda de noite que comezará a aplicarse, en función da organización e dispoñibilidade dos efectivos, coa data límite para a súa implantación do 1/04/2022. ANEXO - 1 CÁLCULO DE HORAS ANUAIS E COMPARATIVA (*) 1 (*) 2 ANEXO - 2/ HORARIOS DE QUENDAS E SUBSTITUCIÓNS (Xerais) Diúrno – A Diúrno – B Noite - D Diúrno - C ANEXO - 3/ HORARIOS ESPECIAIS A.3.1. SALA 092 Oficiais. –Quenda C (coa finalidade de contar con un/unha oficial/a en cada xornada de traballo de mañá e de tarde, de luns a venres, a fin de semana que lles corresponda traballar sería en sábado pola mañá). Operador/a.–Quenda diúr na-A A.3.2. DE PANTALLAS Operador/a.–Quenda propia, tomando como base en diúrno-A. A.3.3. SINALIZACIÓN VIARIA. Quenda Diúrna-A. A.3.4. MANTEMENTO, TRANSMISIÓNS, INFORMÁTICA Quenda Diúrna-C A.3.5. GUINDASTRES Quenda diúrna-A A.3.6. SEGURIDADE EDIFICIOS MUNICIPAIS E PARQUE SANTA MARGARIDA Para os Servizos de Seguridade dos edificios municipais da rúa da Franxa, Fórum-Parque Europa e Sede Xefatura Policía Local, e Parque de Santa Margarida, establecerase un sistema baseado na agrupación destes servizos na Unidade Supraterritorial. O sistema será en principio similar ao Diúrno-A. Servizo na Estación de Autobuses con sistema propio (mañás de luns a venres) A.3.7. SEGURIDADE PALACIO MUNICIPAL E ESCOLTAS Seguridade Palacio Municipal Estudarase un sistema de traballo similar ao Diúrno-A, complementado en caso necesario con persoal dos Servizos de Seguridade de edificios municipais ou, en caso necesario (casos puntuais), con horas extra. Escoltas Quenda propia, cubríndose, en principio, o servizo entre o persoal asignado ao servizo. Plan de Seguridade e Protección. ANEXO - 3/ HORARIOS ESPECIAIS A.3.1. SALA 092 Oficiais. –Quenda C (coa finalidade de contar con un/unha oficial/a en cada xornada de traballo de mañá e de tarde, de luns a venres, a fin de semana que lles corresponda traballar sería en sábado pola mañá). Operador/a.–Quenda diúrna-A A.3.2. DE PANTALLAS Operador/a.–Quenda propia, tomando como base en diúrno-A. A.3.3. SINALIZACIÓN VIARIA. Quenda diúrna-A A.3.4. MANTEMENTO, TRANSMISIÓNS, INFORMÁTICA Quenda diúrna-C A.3.5. GUINDASTRES Quenda diúrna-A A.3.6. SEGURIDADE EDIFICIOS MUNICIPAIS E PARQUE SANTA MARGARIDA Para os Servizos de Seguridade dos edificios municipais da rúa da Franxa, Fórum-Parque Europa e sede Xefatura Policía Local, e Parque de Santa Margarida, establecerase un sistema baseado na agrupación destes servizos na Unidade Supraterritorial. O sistema será en principio similar ao diúrno-A. Servizo na Estación de Autobuses con sistema propio (mañás de luns a venres) A.3.7. SEGURIDADE PALACIO MUNICIPAL E ESCOLTAS Seguridade Palacio Municipal Estudarase un sistema de traballo similar ao diúrno-A, complementado en caso necesario con persoal dos Servizos de Seguridade de edificios municipais ou, en caso necesario (casos puntuais), con horas extra. Escoltas Quenda propia, cubríndose, en principio, o servizo entre o persoal asignado ao servizo. Plan de Seguridade e Protección Pendente de realizar un estudo/Plan de Seguridade do Pazo Municipal que inclúa o Servizo de Seguridade do Pazo Municipal e o Servizo de Escolta, tendo en conta a incidencia actual de factores como a apertura de museos, celebración de vodas, etc. A.3.8. PLANIFICACIÓN OPERATIVA Quenda diúrna-C (en principio, en horario de mañás, coa opción de que en base ao persoal, os traballos e tarefas asignadas e dispoñibilidade de equipos, etc. se poida optar por establecer unha rotación entre xornadas de mañá e de tarde). A.3.9. MERCADOS Quenda diúrna-A (en horario de mañás adaptado ao da apertura do mercado). Mercado de Palavea en diúrno–C. A Coruña, 18 de marzo de 2022. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Ángel Jove Losada